Condicions i normativa | Liceu Opera Barcelona\nReemborsament de localitats\nLes localitats no es reemborsaran ni canviaran, excepte si la funció es cancel·la.\nEl Liceu, si les circumstàncies ho exigeixen, pot modificar les dates, els horaris, els programes i els intèrprets, així com suspendre la funció.\nPreus de les localitats\nEl preu de les localitats variarà al llarg de l’any segons paràmetres com la demanda i la disponibilitat. La modificació dels preus no s’aplicarà retroactivament si no s’especifica el contrari. Així, el preu es pot modificar a la baixa mitjançant ofertes i promocions, i a l’alça mitjançant la fórmula del preu dinàmic. Durant la temporada 2017/18 s’aplicarà la fórmula de preu dinàmic per zones a tots els títols d’òpera. Aquesta fórmula no s’aplica a les zones 6, 7 i 8 del Teatre. El preu dinàmic suposa que, de manera automàtica, el preu de les localitats s’incrementarà en funció de l’ocupació de la zona on estigui situada, segons l’escalat següent:\nAixí mateix, el Liceu es reserva el dret d’incrementar el preu de les localitats en cas que l’IPC augmenti per sobre de la previsió oficial. Sobre el preu de les localitats s’aplicaran els impostos vigents.\nRevenda de localitats\nProhibida la revenda si no és feta mitjançant la funcionalitat de Butaca Lliure. El Liceu no garanteix l’autenticitat de les localitats si no s’adquireixen als punts de venda oficials.\nEn aquest cas, si no es permet l’accés al Teatre, es declina tota responsabilitat.\nRecollida de localitats i abonaments\nCal presentar el DNI del titular o una fotocòpia amb la seva autorització signada. La targeta d’abonat es lliurarà al titular presentant el DNI a Taquilles.\nCanvis de funcions dins l’abonament\nEls abonats poden canviar les localitats de la funció assignada per una altra del mateix espectacle pagant-ne la diferència en cas que el preu de la localitat escollida sigui superior.\nEl primer canvi serà sense cost per als abonats de Butaca Fixa. Els canvis posteriors en la mateixa funció, així com els canvis de funció dels abonaments Flexibles tindran un cost de 5 € per canvi.\nImpressió de localitats incloses en l’abonament\nEls abonats poden imprimir les entrades incloses al seu abonament a través del web liceubarcelona.cat (Zona Personal). També es pot fer la impressió de les localitats a\nTaquilles amb un cost d’1 € per localitat (import susceptible de canvis).\nDuplicats de targetes d’abonament\nEn cas de pèrdua o robatori de la targeta d’abonament, se’n pot demanar un duplicat. El servei de reimpressió de la targeta té un cost de 10€.\nAquest cost pot variar al llarg de l’any.\nAnul·lació i denegació d’abonaments\nEl Teatre es reserva el dret d’anul·lar o denegar la renovació d’abonaments per causes disciplinàries, organitzatives o per falta de pagament d’algun dels terminis.\nLa renovació dels abonaments de Butaca Fixa és automàtica, però no es considera formalitzada la renovació fins que s’hagi fet efectiu el pagament del 10% en concepte de reserva. La renovació es fa sobre la mateixa butaca, que es pot canviar durant el període reservat a aquest efecte. No obstant això, per causes d’organització interna, el Teatre no garanteix la renovació a la mateixa localitat. Si es dóna aquest cas, el Teatre proposarà a l’abonat una localitat alternativa semblant a la que tenia.\nEls abonaments Flexibles no es renoven automàticament. Cal tornar a escollir les funcions i localitats cada temporada.\nSi l’abonament es paga fraccionadament, l’incompliment de pagament d’un termini provocarà el cobrament íntegre de tot l’abonament, a més de les despeses bancàries. Cal tenir l’abonament domiciliat en compte corrent.\nEnregistraments i bloquejos de caràcter tècnic\nEn els casos d’enregistrament i/o retransmissió d’una funció (televisió, cinema o ràdio), o per raons de caràcter tècnic, el Teatre es reserva el dret de canviar la ubicació d’algunes localitats, amb avís previ i sempre a zones de la mateixa categoria o superior. Quan això no sigui possible, es proposaran altres dies o s’efectuarà el reemborsament de l’entrada.\nNomés en el cas de cancel·lació de la funció, es procedirà al reemborsament íntegre del preu de les localitats (incloent les despeses de gestió en cas de que hagi estat comprat mitjançant el canal de venda propi del liceu).\nEls mòbils i altres aparells s’hauran de silenciar abans d’entrar a la Sala i caldrà rebaixar al màxim la intensitat de les pantalles.\nEs prega als espectadors que evitin sorolls, com ara estossecs, durant les representacions.\nPer les òperes, concerts simfònics i recitals, només poden accedir a la sala els majors de 5 anys.\nPer a la resta de funcions (p.ex. ballet, concert de nadal...), i sempre que sigui en funció de matí o tarda (funcions a les 19h o abans), es permet l’entrada a menors a partir de 3 anys.\nPer a les funcions de El Petit Liceu els nens fins a 2 anys poden accedir amb una entrada a preu 0. A partir de 3 anys cal disposar d’entrada de pagament.\nLa política de menors per a actes externs la marcarà el promotor.\nAixí mateix també es recomana no anar a pisos alts amb menors, especialment a les primeres fileres.\nL’espectador ha d’ocupar exclusivament el seient que indica la seva localitat. No es permet estar de peu dret ni canviar de localitat durant la funció.\nEn cas de que un espectador ocupi una localitat que no correspon a l’entrada de que disposa, el teatre es reserva el dret d’admissió.\nEls espectadors que no disposin de llotges amb avantllotja hauran de dipositar obligatòriament al guarda-roba objectes de volum com bosses, motxilles, paraigües, cascos i abrics. Per seguretat, els objectes dipositats al guarda-roba podran ser objecte d’inspecció.\nPer motius de seguretat, no es poden llançar rams de flors a l’escenari.\nEl personal de Sala és l’encarregat de vetllar pel compliment de la normativa del Liceu. Conserveu l’entrada i mostreu-la al personal quan sigui requerit.\nLa Fundació del Gran Teatre del Liceu es reserva el dret d’admissió.\nLlevat de gossos d'assistència, no poden entrar animals.\nEn cas de visita organitzada al Teatre, no es pot entrar un cop iniciada. Cal seguir les instruccions del guia. Prohibida la lliure circulació. El Liceu podrà tancar alguns espais i modificar-ne l’itinerari i l’horari.\nPer motius tècnics o durant els assajos, en les visites exprés no s’assegura que a la sala principal els llums estiguin encesos.\nServei d’atenció a l’espectador i l’abonat


Nombr3s de bona família. La seva utilitat en la vida quotidiana. | Costa de Barcelona Maresme\nNombr3s de bona família. La seva utilitat en la vida quotidiana.\nDe dimarts 11 febrer 2020 a diumenge 30 agost 2020\nL’exposició NOMBR3S, ideada per Jorge Wagensberg, que la Fundació Iluro i “la Caixa” presenten a l’Ateneu de Mataró fins al 31 de juliol de 2020 (PRORROGADA FINS AL 30 D’AGOST), ens explica com els nombres han acompanyat la humanitat des dels temps més primitius i continuen estant avui al servei del nostre progrés. Al llarg de cinc mil·lennis, diferents classes de nombres han anat sorgint per resoldre problemes cada vegada més creatius. Naturals, enters, racionals, reals o complexos, la nostra vida és avui inconcebible sense els nombres.\nLa mostra proposa un recorregut per la història dels nombres, des dels naturals fins als complexos, i ofereix al visitant la possibilitat d’estar en la pell de l’home anumèric, obligat per la necessitat a inventar-se els nombres i, posteriorment, a perfeccionar-los per poder satisfer altres necessitats.\nL’exposició també està especialment concebuda per a la visita de centres educatius a través de visites/taller en les que la Fundació Iluro ha col·laborat estretament amb l’Associació de Professors i Mestres de Matemàtiques (APaMMs) i el Centre de Recursos Pedagògics de Mataró – Maresme I (CRP). Aquestes visites es podran reservar a través del CRP o contactant amb la Fundació Iluro.\nTambé de la mà d’APaMMs, s’organitza un cicle de conferències sota el títol “Núm3ros importants, socials i curiosos”, en què s’aproparà el món de les matemàtiques al públic d’una forma planera i, sobretot, curiosa. Les conferències ens portaran des de conèixer la història dels nombres, l’estreta relació de les matemàtiques amb la màgia, o la fantasia que representen els números fractals.\nL’Orquestra Simfònica del Vallès (OSV), en co-producció amb el Foment Mataroní i amb la Fundació Iluro, ha dissenyat per a principis del mes de març, un espectacle musical que posa en relació les matemàtiques i la música. Un quartet de corda de solistes de l’OSV, amb el suport d’un narrador, el popular actor mataroní Roger Pera, que farà un passeig musical per l’obra de grans compositors com Bach, Mozart, Beethoven o Bartok, que servirà per il·lustrar diferents conceptes i coneixements matemàtics que estan ben presents en les seves obres: la simetria en les harmonies musicals, la proporció àuria i la bellesa, la física quàntica i el contrapunt. Aquesta activitat estarà disponible per a centres escolars els dies 5 i 6 de març i pel públic en general el dissabte 7 de març.\nAmb aquesta exposició, l’Ateneu es convertirà en un punt neuràlgic del món de les matemàtiques on recórrer a través de NOMBR3S, l’origen, la utilitat i la màgia dels diferents tipus de nombres essencials en la nostra vida quotidiana.


La programació del Vívid 2021, al detall\nAquest 2021, el Vivid programa una seixantena d'activitats enoturístiques\nEn la seva setena edició, el festival ha programat una seixantena d'activitats enoturístiques\nEl Vivid 2021 ha programat una seixantena d’activitats enoturístiques | Oscar Rodbag\nAquesta setmana s’ha presentat a Barcelona la setena edició del Vivid, el Festival que omplirà d’activitats enoturístiques la Costa Brava durant tot un mes, del 2 d’abril a l’1 maig.\nSi bé l’any passat no es va poder celebrar l’any passat a causa de la pandèmia, aquesta setena edició arriba amb canvis i reinventant-se per tal d’adaptar-se a les limitacions derivades de la COVID-19. Gràcies a l’esforç dels membres del club de la Ruta del Vi DO Empordà, el Vívid pot proposar enguany experiències enoturístiques en entorns segurs amb activitats a l’aire lliure i aforaments reduïts que permeten oferir una programació diversa respectant tots els protocols sanitaris establerts per les autoritats. La majoria dels esdeveniments permeten aforaments que van de les quatre a les vint persones.\nVívid estrena també una programació a distància per oferir propostes enoturístiques i vinculades al vi adreçades principalment a aquelles persones que durant el mes d’abril no es puguin desplaçar a l’Empordà.\nDel programa d’activitats presencials destaca la proposta «Esmorzars gastronòmics entre vinyes», que tindrà lloc a una vintena de cellers de la Ruta del Vi DO Empordà amb la participació dels xefs del col·lectiu gastronòmic de la Cuina de l’Empordanet.\nEls quatre dissabtes del mes d’abril i l’1 de maig, enòlegs i restauradors uniran la seva creativitat per proposar una experiència enogastronòmica única que s’iniciarà amb una visita al celler i que finalitzarà amb un tast de vins i un esmorzar entre vinyes. Es tracta d’esmorzars de forquilla amb diverses tapes elaborades principalment amb productes de proximitat.\nLa programació presencial ofereix un gran nombre d’activitats d’enoturisme actiu per conèixer el territori i els vins de l’Empordà: passejades per conèixer les plantes aromàtiques de les vinyes i dels seus entorns; banys de bosc; rutes a peu, en bicicleta o en caiac, o sortides per acompanyar el pastor i les ovelles del celler Brugarol, o per descobrir els ocells que viuen a les vinyes de Mas Marés, del celler Espelt, situades al Parc Natural de Cap de Creus.\nAquesta setena edició no s’oblida dels tastos. I n’organitzarà d’inèdits com el que ofereix Vinyes d’Olivardots, que proposa un tast vertical del seu primer monovarietal, Vd’01, de les anyades de 2007 a 2015. A Empordàlia, tots els dissabtes del mes d’abril es maridaran els seus vins amb productes del territori com formatge, foie-gras o embotits. I Peralada organitza una marató de vins en benefici de la Fundació Oncolliga, en la qual s’han programat deu tastos amb els vins de deu cellers diferents.\nCom a activitat prèvia del festival, s’ha estrenat a Barcelona el Vívid insòlit">, una experiència sensorial de vint minuts que transporta el visitant a descobrir el món del vi i l’enoturisme de la Costa Brava. El Vívid insòlit"> és un mapatge interactiu que es compon de diverses escenes que permeten a l’usuari viatjar virtualment a l’Empordà. Personatges reals de l’Empordà —cellers, viticultors, sommeliers— són els protagonistes i conductors de l’experiència, que s’explica a través d’històries, anècdotes i secrets.\nAquesta experiència, que en els pròxims mesos es podrà viure en d’altres ciutats catalanes, s’arrodoneix amb aromes del territori, música d’artistes locals com Sanjosex, Mazoni i La Ludwig Band, a més d’una degustació de dos vins de la DO Empordà.\nL’activitat s’adreça al públic interessat a endinsar-se de manera divertida a l’enoturisme. L’espai s’adapta a les mesures de prevenció i seguretat de la COVID-19 i permet fins a sis persones per sessió, totes del mateix grup convivencial. La proposta neix amb l’objectiu d’estimular la participació en el Vivid 2021 i, també, de divulgar l’oferta enoturística de la Costa Brava entre el públic de proximitat català i estatal. El Vívid insòlit"> s’instal·la al portal de l’Eixample de Barcelona de l’11 al 14 de març.\nLes entrades per a aquesta edició del Vívid es posen a la venda a través del lloc web del festival: http://vivid.costabrava.org">.\nDO Empordà enoturisme vívid


Certificat gestió de la innovació - Emas Consultors\nCertificat gestió de la innovació\n1. Beneficis gestió de la innovació amb la nostra consultoria:\nAlguns dels beneficis del certificat UNE 166002 de gestió de la innovació amb la nostra consultoria:\nLa innovació ajuda a diferenciar-nos i aportar valor als clients. Implica definir perquè es vol innovar, establint els seus objectius, tasques o mètode a seguir i l’impacte esperat.\nFomentar l’actitud i la capacitat innovadora. El certificat UNE 166002 implica millorar la capacitat de la innovació i, per tant millora la competitivitat. El sistema de gestió de la innovació segons UNE 166002 manté les condicions que permeten la creativitat i imaginació del personal de la empresa.\nLa gestió de la innovació ajuda a crear productes per nous mercats i segments. Ajuda a aplicar l’estratègia i el pla de negoci per desenvolupar una cosa nova a partir d’una sistemàtica que persegueix una fita econòmica.\nCertificat integrat amb les normes més habituals, com ara ISO 9001, ISO 14001 o ISO 45001.\n2. Consultoria per aconseguir el certificat UNE 166002\nLa nostra consultoria per aconseguir el certificat UNE 166002 la fem seguint les fases següents:\nPresentació del projecte per aconseguir la implicació de tot el personal.\nAvaluació prèvia de la gestió de la innovació per dissenyar un sistema que s’adeqüi a les seves necessitats\nDefinició de la documentació del sistema amb tots els requisits de gestió de la innovació.\nImplantació dels registres per assegurar l’eficàcia i eficiència del sistema.\nAuditoria interna del sistema, resolució de les no conformitats detectades i implantació de les accions de millora\nAcompanyament a l’auditoria de certificació. Estem amb vostè fins al final.\n3. Requisits UNE 1662202 de Gestió de la innovació\nEls principals requisits del certificat UNE 166002 de gestió de la innovació son:\nDocumentació de procediments, polítiques, activitats i altres aspectes que recolzen la verificació del compliment dels requisits de la norma UNE 166002 i la millora a la gestió de la innovació.\nEstablint una sistemàtica del procés de R+D+i, determinant la seqüència d’activitats, mètodes i criteris, d’acord amb la UNE 166002.\nUna política d’innovació, establerta per la Direcció, assegurant recursos suficients per a la innovació, comunicant la seva importància i revisant el seu funcionament d’acord amb la norma UNE 166002.\nEstablir unitats de gestió de R+D+i, amb els recursos humans i materials necessaris.\nLa provisió de recursos adequats, suficients i competents per fer les activitats de R+D+i.\nOrganització dels recursos, definint procediments, informes i processos de comunicació en el marc de la innovació.\nÚs d’eines de creativitat, vigilància tecnològica, i anàlisis intern i extern. La gestió de la innovació segons UNE 166002 ha de seleccionar i gestionar la cartera de projectes.\nProtecció i explotació dels resultats. Mesura, avaluació i millora del sistema de gestió de la innovació segons UNE 166002.\n3. Links vinculats amb la innovació\nInnovación – Ministerio de Economía e Innovación


Salut registra una nova defunció per covid-19 al Camp de Tarragona | ReusDigital\nSalut registra una nova defunció per covid-19 al Camp de Tarragona\nA Catalunya, el risc de rebrot puja a 4.075 (+120) però l'Rt baixa a 1,22\nper Reusdigital.cat, Camp de Tarragona | 8 de gener de 2022 a les 12:34 |\nAl Camp de Tarragona s'han registrat 89.422 casos confirmats per PCR o test d'antígens, 1.799 més. Si es tenen en compte totes les proves, el nombre de casos acumulats des de l'inici de la pandèmia és de 91.641. En aquesta regió han mort des de l'inici de la pandèmia 1.252 persones, una més.\nEl risc de rebrot puja 90 punts, fins a 3.628, i l'Rt baixa 7 centèsimes, fins a 1,37. La incidència a 7 dies se situa en 1.536. L'índex de positivitat de les proves diagnòstiques és de 25,59%. En aquesta regió hi ha 109 pacients ingressats, cinc menys que en l'últim balanç.\nLa regió sanitària de les Terres de l'Ebre acumula, des de l'inici de la pandèmia, 24.841 casos confirmats per PCR o TA, 545 més que en el balanç anterior, i 25.400 si es tenen en compte totes les proves. En aquesta regió han mort 206 persones des de l'inici de la pandèmia, quatre més respecte l'últim balanç.\nEl risc de rebrot baixa fins a 3.988 (-33) i l'Rt baixa nou centèsimes, i ara és d'1,33. La incidència a 7 dies és de 1.709. El 22,61% de les proves que es fan surten positives. A la regió hi ha 39 persones ingressades, una menys que en el balanç anterior.\nEl Camp, coronavirus, covid-19, Departament de Salut, risc de rebrot, Rt


Auto Sacramental a Sant Vicenç dels Horts - Fires, festes, oci i llocs per visitar.\nAuto Sacramental a Sant Vicenç dels Horts\nPropera edició: 30/03/2021 a 02/04/2021\nL’Auto Sacramental de Sant Vicenç dels Horts consisteix en una representació basada en dotze escenes, salms i cants. Té lloc a l’església de Sant Vicenç Màrtir el dimarts i divendres Sant.\nTal i com ens descriu Esteve García al web www.setmanasanta.com , “No se sap amb exactitud l´any que va començar la processó de Sant Vicenç, però se suposa que va ser pels vols de 1587 i que va sorgir arrel de l´Auto Sacramental.\nSant Vicenç dels Horts - Auto Sacramental (Foto: Mikel Adell)\nA la nostra vila una vegada representat l´Auto Sacramental dintre de l´esglesia es volia d´alguna manera continuar amb aquesta escenificació pels carrers del poble i dintre de la Processó de Penitència que es feia desprès de l´Auto Sacramental.\nDurant els segles XVIII i XIX es va viure l´esplendor d´aquests actes , a partir del segle XIX i fins a l´any 1946 la Processó i l´Auto Sacramental es van fer amb algunes interrupcions i fins i tot amb greu perill de desaparèixer, durant la guerra civil es van destruir els misteris i el arxius parroquials.\nA l´any 1947, la Associació de Portants del Sant Cri st va reorganitzar d´una manera completa la Processó. Aquest any, l´Auto Sacramental fou representat al llindar de l´ església, durant els següents anys el poeta local Narcís Lunes i Boloix, i el mestre de música Antoni Casasampere, varen actualitzar el text antic i varen incorporar uns salms que s´intercalen a les diferents escenes de l´Auto Sacramental. Actualment aquests actes se celebren a Sant Vicenç dels Horts el Divendres Sant, l´Auto Sacramental dintre de l´església Parroquial i la Processó per els principals carrers de la nostra vila.\nEls armats de Sant Vicenç formen part de la història de l´Auto Sacramental i de la Processó de Divendres Sant la seva trajectòria està marcada per els esdeveniments històrics de la nostra vila, a l’any 1945 a la sortida dels actes litúrgics de la parròquia un antic Centurió d’una forma espontània va declamà el seu discurs, a continuació, ho van fer Jesús i els Apòstols, un any després va sortir una petita Processó d´ armats que va sortir com va poder, amb roba llogada.\nEls armats van manats pel Centurió que l’Auto Sacramental pronuncia una arenga als seus soldats i també pel Capità manaia que amb les seves pendoladas dirigeix als armats a toc de corneta i timbal.\nL´arenga del Centurió a l´Auto Sacramental és un esdeveniment esperat any darrera any, les pendolades del Capità manaia dreta esquerra a la Processó, el voleiar de les capes vermelles, el so del timbal i el pica de llances, fan d´aquest grup un dels més vistosos a la nostra Setmana Santa.\nEl 1964 es van recuperar els Estaferms , una forma molt peculiar d’obreir la processó. Els Estaferms tenen la manera de vestir que utilitzaven la gent armada del segle XVI, on la manca absoluta d’uniformitat de l’època feia que cada soldat vestits roba de colors de talls diferents. Els oficials es distingien per la banda vermella que els creuava el pit i de vegades la corassa, les mitges solien ésser blanques essent els vestits de colors vius i variats.\nEl remor de la gent es silencia al toc d´un de sol i petit timbal, lenta i harmoniosament s´acosten ara dins, ara enfora de carrer, un grup armat amb lambardes que anuncia el que darrera seu va, la tradicional processó de silenci de Sant Vicenç dels Horts".\nPer ampliar informació: www.setmanasanta.com\nDimarts Sant, 22.00 h\nDivendres Sant, 17.30 i 19.00 h


Llibre El cel segons Google de , editorial La Magrana | Quellegeixes.cat\nEl Marcel i la Júlia són una parella que adopten una filla, la Naïma. La novel·la descriu la vida de la parella, com viuen el procés de l'adopció i com hi influeix la possible aparició d'una tercera persona en la relació; com la gelosia juga en contra de l'estabilitat de la parella i com la por a no acabar el procés d'adopció erosiona la relació fins a límits insospitats. Cal destacar l'important paper que hi juga la mémé, la mare de la Júlia, en aquesta relació.\nEn paral·lel a la seva evolució com a parella, a la novel·la també hi apareix la vida de la seva filla un cop ja és gran, els seus records d'infantesa, com hagués estat la seva vida si les coses haguessis anat d'una altra manera i com entoma l'aparició d'una germana desconeguda.\nUn llibre ple de sentiments que no deixen indiferent.\nSens dubte molt recomanable.\nEl cel segons Google ha estat enviat per Artur el dia Dll, 17/07/2017 - 01:20\n"El cel segons Google" encara no té comentaris, sigues en primer en comentar!\nJa som 24642 usuaris registrats\nHem publicat 18974 llibres\nHem publicat 231485 comentaris


Edcamp de famílies a Lleida | Edcamp\nAvinguda TorreVicens, 3\nQué és un Edcamp\nEdcamp de Familíes a Lleida\nCreus que les famílies hi tenim alguna cosa a dir en el món de l’educació?\nSaps que és moviment Edcamp?\nÉs un model que ens convida a obrir portes, aquelles que hem acceptat que fossin tancades i hem acceptat que no podíem fer canvis.\nAquest moviment ens recorda, que les famílies també tenim el poder i la capacitat d’organitzar-nos i fer coses conjuntament per l’educació.\nEls Edcamps actuen com una eina de transformació social, i els participants actuen com a agents de canvi i transformació.\nAixí que en un Edcamp, trobaràs…\n- Una trobada gratuïta basada en un aprenentatge entre iguals, a través de la conversa.-\n- Un espai de trobada obert a tothom en què la finalitat és compartir aprenentatges, reflexions, coneixements i passions sobre l’educació.\n-Una trobada en què els temes de conversa els proposen els participants a partir de les qüestions que els interessen i que són ells els qui defineixen conjuntament el programa. No hi ha un programa prèviament definit.\n-Un punt de trobada per aprendre i desenvolupar-se personalment i professionalment per transformar l’educació.\nPensem que les famílies som una peça fonamental en les institucions educatives, i per això volem compartir aquest espai de trobada i diàleg per dir-hi la nostra.\nS’han anat fent moltes trobades Edcamp arreu del territori. Aquest serà el primer Edcamp de Catalunya adreçat principalment a FAMÍLIES (però tothom hi és convidat!). Estem treballant fort per oferir-vos una bona experiència.\nEns agradaria comptar amb tu! Pensem que les famílies tenim coses a dir, les nostres inquietuds, interessos, preocupacions sobre el món educatiu, els volem compartir en un espai d’intercanvi entre iguals.\nL’equip organitzador som una colla de mares i pares, com tu; inquiets i amb ganes de dir-hi la nostra.\nTots hi sou convidats! T’inscrius amb nosaltres?\nI per si hi ha dubtes.... ELS INFANTS SÓN SEMPRE BENVINGUTS!!\nLa cita és el dissabte 16 de Juny a l'Institut TorreVicens\nHorari: de 9:30 a 13.00h\nAvinguda TorreVicens, 3 Lleida\nVeniu passejant, amb bici, amb bus, però si veniu amb cotxe, just davant hi ha molt espai per aparcar.\nFarem un esmorzar al llarg del matí.\nDigital Assistant Manager. Mare emprenedora a ww.clubcreandoinfancias.com\nNúria Palencia Prats\nOlga Clop Sallan\nUn petit resum sobre les converses i debats que sorgiren a l'Edcamp famílies de Lleida\nAssociacionisme i voluntariat (Barcelona)\nUna trobada amb voluntat de reflexió i millora al voltant de la formació que s'ofereix en el sector de l'associacionisme i el voluntariat.\nLa voluntat és aprendre, fer xarxa i crear la base per a transformar l’educació.


Com Actualitzar Gmail ▷ ➡ Aturada Creativa ▷ ➡\nCom actualitzar Gmail\nCom actualitzar Gmail. A la feina, tots els seus col·legues fan servir l'aplicació de gmail per administrar el correu electrònic en telèfons mòbils i tauletes i, recentment, el van informar sobre una nova característica introduïda després d'una nova actualització. Al dispositiu, però, aquesta funció no sembla estar present i llavors es pregunta com actualitzar Gmail per poder usar-los.\n1 Com actualitzar Gmail en Android\n1.1 Activa l'actualització automàtica\n2 Actualitza Gmail en iOS\n2.1 Activa l'actualització automàtica\n3 Com actualitzar Gmail al PC\n4 Com actualitzar els contactes de Gmail\n5 Com actualitzar el teu compte de Gmail\nCom actualitzar Gmail en Android\nPer actualitzar l'aplicació gmail en Android has de intervenir a través de l' Play Store, Aquesta és la botiga virtual per defecte dels dispositius de google.\nPer fer això, feu clic a la icona Play Store, El símbol d'una bandera de color, Que es troba a la pantalla d'inici del seu telèfon mòbil o tauleta Android.\nUn cop fet això, toca la icona ☰ situat en la cantonada superior esquerra i feu clic a l'element Els meus aplicacions i els meus jocs.\nAra vegeu la secció actualitzacions : Si en aquesta pantalla està la icona de l'aplicació gmail i el botó actualitzar toca el mateix per descarregar l'actualització de l'aplicació de correu electrònic.\nSi, en canvi, en lloc de botó refrescar / Actualitzar, veu el botó obrir, Vol dir que l'actualització ja s'ha descarregat i, per tant, no cal fer res.\nSi l'aplicació no està present gmail en aquesta pantalla vol dir que l'última versió ja està disponible al dispositiu i, per tant, de moment, no és necessària cap actualització.\nActiva l'actualització automàtica\nSi voleu assegurar-se que les aplicacions descarregades en Android s'actualitzin automàticament, feu clic a la icona ☰ a la cantonada superior esquerra de l' Play Store, Toca l'element ajustos i pressionar la redacció actualització aplicació automàtica.\nEn el següent menú que se li mostra, activi el Només veu a través de Wi-Fi si voleu que les aplicacions s'actualitzin automàticament quan estigui connectat a la xarxa Wi-Fi. Pressionant en el seu lloc sobre l'element En qualsevol xarxa s'ha d'assegurar que l'actualització automàtica de l'aplicació també es faci a través de les dades de l'paquet.\nLa redacció relacionada amb l'actualització automàtica de l'aplicació pot ser lleugerament diferent d'un dispositiu a un altre. Per tant, triï el que més li convingui i assegureu-vos que no hi hagi marca en l'element No actualitzi automàticament les aplicacions, En cas contrari, aquesta funció no estarà activa.\nActualitza Gmail en iOS\nPer actualitzar l'aplicació Gmail en iOS has d'actuar a través d' App Store, O la botiga virtual per defecte per iPhone y iPad. Per fer això, pressiona la seva icona situat en la pantalla d'inici (és el símbol d'un «A» blanc estilitzat sobre un fons blau clar), després, una vegada que es mostra la pantalla principal, premi l'element actualitzacions que es troba a la barra de menú a continuació.\nEn el cas que hi hagi una actualització disponible per a l'aplicació gmail, Pot veure la seva icona en aquesta pantalla: després premeu el botó actualitzar per començar a descarregar. Si el botó actualitzar no està present i, en el seu lloc, hi ha el botó obert, Vol dir que l'aplicació ja s'ha actualitzat recentment.\nSi, per altra banda, no hi ha una icona d'aplicació gmail dins de la pantalla actualitzacions, Vol dir que de moment no hi ha una actualització disponible per a aquest últim i, per tant, l'última versió ja està instal·lada al dispositiu.\nSi ho desitja, pot activar l'actualització automàtica de l'aplicació descarregada en el seu iPhone o iPad, perquè ja no sigui necessari intervenir amb el procediment d'actualització manual que li vaig mostrar en el capítol anterior ..\nPer fer això, ha d'actuar a través de la configuració d'iOS. Feu clic, per tant, a la icona de l'aplicació ajustos (El símbol d'un engranatge ) Present a la pantalla d'inici del seu dispositiu, toca l'element iTunes Store i App Store i, en la següent pantalla, mogui la palanca de OFF perquè ON en actualitzacions.\nA més, si voleu assegurar-se que l'actualització automàtica de l'aplicació també es faci a través d' dades mòbils, Així com en Wi-Fi, mogui la palanca de OFF perquè ON a l'entrada Utilitza dades mòbils.\nD'aquesta manera, tan aviat com hi hagi una connexió a Internet disponible mitjançant Wi-Fi o mitjançant paquets de dades, el dispositiu descarregarà automàticament l'actualització per a les aplicacions que la necessitin.\nCom actualitzar Gmail al PC\nGmail, el servei de correu web ofert per Google s'actualitza automàticament en una Pc, si hi ha una millora en la seva interfície d'usuari o si s'introdueixen noves funcions.\nPer tant, si feu servir aquest servei de correu electrònic en una Pc amb Windows o MacOS, no ha de fer res per actualitzar-lo, ja que les notícies es presenten a la banda de servidor.\nDit això, si la teva intenció segueix sent la de actualitzar Gmail en una Pc pot significar que necessita rebre urgentment un missatge de correu electrònic. En aquest cas, pots fer servir el botó actualitzar que s'utilitza per fer que el servidor de correu electrònic «forci» el control de nous correus electrònics.\nPer fer-ho, connecteu-vos a el famós servei de Google Webmail amb la informació del seu compte ( e-mail y contrasenya ) I, una vegada que es mostra la pantalla principal, premi el símbol d'una fletxa ubicat a la barra de menú superior.\nCom actualitzar els contactes de Gmail\nEls contactes en el seu dispositiu estan sincronitzats amb el seu compte de Gmail, sempre que hi hagi activat correctament aquesta opció. ¿No està segur si ho va fer de la manera correcta? No es preocupi, ho arreglarem immediatament.\nEn Android, veu a menú Configuracions> Compte, Toc l'element que fa referència a el nom del seu compte de Google i assegureu-vos que estigui configurat en ON la palanca que trobes en la correspondència de l'article contactes, Per activar la sincronització per a aquest últim.\nEn iOS, però, ha d'haver afegit un compte Google a menú Configuració> Contrasenya i compte> Afegeix un compte, Després el toca i s'assegura que estigui configurat en ON la palanca a contactes.\nCom actualitzar el teu compte de Gmail\nNecessita actualitzar la informació del seu compte de Gmail, com la informació personal? Cap problema, t'explicaré immediatament com fer-ho en les següents línies.\nPer actualitzar el seu compte de Gmail, ha d'actuar com una Pc. Connecteu-vos a el servei de correu web i pressiona la foto de perfil situat a la cantonada superior dreta. Al menú que es mostra, feu clic a Compte de Google, Perquè pugui ser redirigit a la pàgina per a tots els canvis que pot fer en el seu compte.\nA través de la secció Accés i seguretat llavors pot, per exemple, canviar la contrasenya, pressionant Dades personals i privacitat administrar la informació emmagatzemada en el seu compte mentre fa clic Preferències de compte pot canviar la configuració relacionada amb la seguretat i l'accés al seu compte.\nCom personalitzar la PC


La Unitat Ambulatòria de Demències del Bages atén més de 500 casos nous a l'any - Regió7 :: El Diari de la Catalunya Central\nLa Unitat Ambulatòria de Demències del Bages atén més de 500 casos nous a l'any\nEls malalts i les seves famílies disposen, des del 2014, d'una "porta única" amb seu a l'Hospital de Sant Andreu\nqueralt casals | manresa 22.09.2016 | 07:47\nLes persones que tenen alguna demència i les seves famílies disposen, des del maig del 2014, d'una "porta única" on trucar, que inclou tots els recursos necessaris concentrats per abordar la malaltia. Es tracta de la Unitat Ambulatòria de Demències del Bages, ubicada a l'Hospital de Sant Andreu, que és fruit del treball conjunt de la Fundació Sociosanitària de Manresa (FSSM) i la Fundació Althaia. La unitat, que l'any passat va atendre uns 2.000 casos (entre visites i consultes telefòniques), ha permès unificar i coordinar tots els recursos assistencials de les dues institucions en un únic espai, que s'ha convertit en el referent en la diagnosi de demències.\nL'any passat, la unitat va tenir un total de 568 primeres visites, 1.418 seguiments programats i 641 consultes telefòniques. La majoria de pacients vénen derivats de l'atenció primària.\nLa concentració de recursos ha permès, segons la doctora Cristina Pardo, geriatra de la unitat, evitar duplicitats de recursos, perquè "moltes vegades hi havia una doble derivació dels pacients i fèiem dues visites, dos tacs i dues exploracions neuropsicològiques, i vam veure que l'ideal era ajuntar forces". D'aquesta manera, els metges de capçalera saben que han de fer una única derivació, que suposa un estalvi de temps i recursos.\nAmb la creació de la Unitat Ambulatòria de Demències, "s'ha passat de tenir dues unitats petites amb un metge i una psicòloga a una unitat gran amb un equip multidisciplinari de professionals que treballen de forma coordinada", assegura Pardo. Això permet, tal com explica el neuròleg de l'equip, Josep Maria Soler Insa, fer "una atenció integral que també enriqueix els professionals, i això és bo per als malalts". Per la seva banda, el neuròleg Joan Catena recorda que la demència "és una malaltia crònica, progressiva i irreversible" i apunta que des de la unitat "agilitzem el procés" per tractar el pacient i se'n facilita el seguiment amb l'elaboració d'una històrica clínica compartida, de manera que "qualsevol professional pot tenir accés al seu informe a través de la plataforma informàtica".\nA banda de valorar, diagnosticar i tractar els casos, també es tenen en compte, segons la infermera gestora de casos, Elena Rovira, "les necessitats socials dels pacients i els seus familiars", com la manca d'un cuidador, la necessitat d'intervenció de la treballadora social o el contacte amb l'Associació de Familiars d'Alzheimer i Altres Demències (AFA). En aquest sentit, s'orienta el pacient i els familiars dels recursos existents en funció de la seva necessitat.\nEls responsables del servei han constatat que cada cop hi ha més coneixement i consciència al voltant d'aquestes patologies. Segons la Dra. Pardo, "abans, les persones anaven a la consulta quan la demència estava molt més avançada, però ara cada cop ho fan més quan comencen a tenir problemes de memòria "\nLa Unitat Ambulatòria de Demències del Bages, que atén pacients de totes les edats i de diferents graus, està formada per un equip de vuit professionals, tant de la FSSM com d'Althaia. El servei inclou un neuròleg (Dr. Josep Maria Soler Insa), dos geriatres (Dr. Joan Catena i Dra. Cristina Pardo), dues psicòlogues (Mari Cruz Crespo i Maribel Martínez), una infermera gestora de casos (Elena Rovira), una psiquiatra consultora (Dra. Marta Puig) i una treballadora social consultora (Elisabet Hernández).\nFundació Sociosanitària del Bages\nUnitat Ambulatòria de Demències


2020 – Institut XXV Olimpíada\nInstitut XXV Olimpíada > Notícies > 2020\nFESTA DE NADAL 2020 AL XXV OLIMPÍADA DE BARCELONA\nCada curs, en acabar el primer trimestre, fem un dia de gran festa que comença amb el lliurament dels butlletins de notes, continua amb una xocolatada per a alumnes, professors i PAS i finalitzem la diada amb actuacions d'alumnes, alumnes i professors i professores. Aquest curs, el del covid no ho podem fer perquè la concentració [...]\nEl grup de quart d’ESO preprofessionalitzador, al llarg dels darrers cursos, ha sortit de l’institut per anar a realitzar tallers. Aquest curs, tot i el confinament i modificant les sortides, els i les alumnes de 4t C d’ESO han pogut realitzar el taller de formació per obtenir el diploma de Manipulador o Manipuladora d’aliments. S’acaba […]\nFAMÍLIES CONSCIENCIANT SOBRE LES MESURES COVID A TOTS ELS SECTORS DE L’INSTITUT XXV OLIMPÍADA DE BARCELONA\nL'AFA/AMPA (Associació de Famílies d'Alumnes) de l'Institut XXV Olimpíada ha lliurat un desplegable a tots els sectors de l'Institut XXV Olimpíada: alumnes i de retruc llur famílies, professorat i PAS que recull les mesures imprescindibles de seguretat en aquest temps de pandèmia. Una cara amb una mascareta que, a mida que s'obren solapes es van [...]\nCANTEM LES MESURES PREVENTIVES COVID AL XXV OLIMPÍADA\nEn la proposta a l'alumnat per tal de fer creacions musicals per recordar les mesures que cal respectar a l'institut per tal de fer prevenció al covid es van presentar unes cançons. Les dues cançons guanyadores es faran sonar a l'hora del pati per tal que els anuncis preventius cantats serveixin per recordar que cal [...]\nEn els treballs de valors i conscienciació els i les alumnes de quart d’ESO preprofessionalitzador de l’Institut XXV Olimpíada, han realitzat una tasca audiovisual per fer arribar la felicitació de Nadal als nens i a les nenes que estan hospitalitzats a Sant Joan de Déu. Una tasca que, de manera transversal, treballa la tecnologia, les […]\nPONNY PISADOR DE SANTIANNA. MÚSICA DEL CANVI DE CLASSE DEL MES D’OCTUBRE DE 2020 A L’INSTITUT XXV OLIMPÍADA\nAquest mes la música pel canvi de classe sona a Sea Shanty, o sigui, literalment a “Cant del mar.” Però en aquest cas, el tema escollit, “Santianna”, és interpretat amb molt de ritme i energia pel jove i barceloní grup El Pony Pisador. Es pot veure una explicació sobre aquest tema i el text de […]\nASSEMBLEA DE L’AMPA XXV OLIMPÍADA DEL 6 D’OCTUBRE DE 2020\nEl dimarts, 6 d'octubre de 2020, a les 18:00 h, amb una excepció de presencialitat, donada la situació sanitària i, amb totes les mesures de distància, mascareta, presa de temperatura i utilització del gel hidroalcohòlic es va celebrar l'assemblea de l'AMPA per analitzar la situació sanitària i les mesures preses i, també, les que es [...]


Vuit8ena: Fer petons o no fer petons, aquesta és la qüestió\nFer petons o no fer petons, aquesta és la qüestió\nSuposo que sóc jo qui em complico la vida, però moooltes vegades em passa que quan et trobes amb algú o t’acomiades d’algú, ja sigui molt proper o no, no sé si fer-li dos petons o no.\nI sobretot em passa amb els nois.\nI sobretot em passa amb gent que és relativament propera.\nÉs a dir, quan et trobes amb algú que fa temps que no veus et dones dos petons, no hi ha volta de full. I quan és algú que veus cada dia o cada setmana, doncs no te’ls dones. Només quan saps que no et veuràs en un temps per vacances o altres històries, o quan creus que necessita un carinyitu pel que sigui. Però aquests sempre surten de forma natural.\nPerò,… i quan és algú que veus relativament sovint però no cada dia ? Aquí, les variables poden variar cada dia, i molts cops em sento tonta. El més fácil és deixar-se portar pel què fa l’altre, però sovint em passa que l’altre tampoc sap què fer. I llavors és el caos.\nSomriures absurds, galtes vermelles, petons mig donats o el robocop del Chiquilikuatre.\nI quan sento aquesta indefinició, em sento ridícula i petita. No ho puc evitar. Sé que sovint sóc freda, distant i molt inaccesible, i em convenço que ho hauria de tenir més clar. Una pauta que seguir sempre. El més fácil és donar petons sempre, però llavors tampoc em sento còmode, perquè acabo tenint una sensació de superficialitat que tampoc m’agrada.\nEm sembla que no té solució. Sempre passarà. I crec que l’únic que puc fer és somriure i no pensar-hi gaire.\nPublicat per rits a 9:15\nA mi també em passa, sino fan el pas jo no faig petons, i també em passa que no sé el què fer... però noia, no cal pensar-hi, sinó llavors no surt com tu vols! un embolic jeje...\n12 de juny de 2008 a les 19:19\nquin dilema... si que sovint és una situació incòmode, fas mig pas endavant, no saps cap on girar la cara... una abraçada...\nsoc més partidari de fer-los sempre, i després si cal, que es queixin :)\nun petó! o no, com vulguis!\n13 de juny de 2008 a les 12:50\n20 de juny de 2008 a les 15:56


‘SLOW FOOD’, valorar la qualitat i la procedència dels aliments - Carnisseria Can Freixas\n‘SLOW FOOD’, valorar la qualitat i la procedència dels aliments\nPublicat 1 Març, 2016 1 Març, 2016 per canfreixas\nQuan una manera de fer es converteix en tendència sempre se li acaba posant un nom, però això no vol dir sigui una novetat, quelcom que no hi fos abans. Un gran exemple d’això n’és la corrent gastronòmica de la qual tothom parla: l’slow food.\nL’slow food (menjar lent) significa menjar prestant atenció a tots els aliments del plat i valorant la seva qualitat i, sobretot, la seva procedència.\nÉs una tendència que va sorgir a Itàlia l’any 1986 quan s’inaugurà una filial de la cadena de fast food McDonald’s a la Plaça Espanya de Roma. Alguns periodistes locals varen organitzar una manifestació celebrant un festí per protestar contra el menjar ràpid i promoure la lentitud en el menjar, les receptes locals i el delit en el sentit del gust, sense preses. El moviment ha estat liderat per Carlo Petrini i actualment és present en més de 130 països i és reconeguda com a organització sense ànim de lucre.\nEls experts parlen de “novetat” i de “nou corrent” però a Can Freixas sempre hem treballat sota aquesta filosofia. Apostant per els productes de Km0 i tractant-los molt curosament per oferir als clients la millor qualitat en productes de proximitat.\nPost a Notícies, plats tags can freixas, carn, carnisseria, km0, proximitat, slow food. Veure enllaç.\n← Dijous gras: receptes i orígens de la nostre tradició\nFilet de porc trufat al xerès →


plaestanydigital.cat | Banyoles Televisió - El CNB es converteix en el millor equip de rem de les categories inferiors amb 6 ors al Campionat d'Espanya celebrat a Banyoles\nPer l'entrenador de la secció de rem al Club Natació Banyoles, Carles Grabulosa, l'èxit assolit aquest cap de setmana és merescut després de tot un any de treball dur i esforços.\nEl president del Club, Àngel Dutras, explica que feia molts anys que el Club Natació Banyoles estava fora dels rànquings dels millors clubs i per això és tant important haver assolit un èxit així, ja que mostra el futur de la secció.\nEl Club Natació Banyoles ha aconseguit pujar a la part més alta del podi en quatre skull aleví femení amb l'embarcació d'Inma Pujol, Maria Gili, Margot Figueras i Laura Gratacós, que van aconseguir un temps d'1'53''09. També van aconseguir l'or el quatre skull infantil femení format per Laia Tortós-Sala, Laia Arnau, Marina Marcè i Laura Boix. Dennis Carracedo i Isaac Àlamo van aconseguir l'or en doble scull infantil, així com Estel Boix i Anna Boadella, que se'l van emportar en doble scull cadet, que asseguren que han tingut bones vibracions durant tota la regata.\nFrancesc Molas va aconseguir la primera posició en skif cadet masculí. L'últim or del Club Natació Banyoles va ser per l'embarcació de Rubén Darío Carmona, Eduard Geli, Francesc Moles i Jesús Corominas en quatre scull cadet.\nEn total participaven prop de 900 remers.\nMés en aquesta categoria: « La secció de piragüisme del CNB torna a organitzar la visita a les Illes Medes en caiacs de mar Noves medalles per les germanes Guerrero »


Hospitals en Lukou - Directori - Llistat - Guia - Hospital - Altres ciutats a hubei - Hubei - Xina - Hospitalsworldguide\nPàgina d'inici › Per país › Xina › Hubei › Altres ciutats a hubei › Hospitals en lukou\nHospitals en lukou Altres ciutats a hubei > Hubei > Xina\nEls 0 habitants de Lukou tenen diversos hospitals que poden proporcionar-los atenció mèdica. Si necessiteu trucar i demanar una cita, o fer qualsevol pregunta abans d'anar, o fer qualsevol consulta, trobeu aquí els telèfons de contacte i adreça de tots Hospitals en Lukou.\nSi heu vist alguna informació errònia al registre de qualsevol dels Hospitals en Lukou enumerats en aquest directori, feu-nos-ho saber i ho puguem corregir immediatament després de rebre el missatge. És molt important que la gent tingui la informació correcta dels hospitals. Gràcies per la vostra col·laboració.\nSentir-se estrany, o notar un símptoma estrany com un marejos quan normalment no ho ha tingut, pot ser l'anunci d'alguna cosa que requereix atenció mèdica. Aquest directori conté tots els hospitals de Xina muntats. Així que us assegurem que trobareu tot Hospitals en Lukou d'una ullada.\nHospitals en Lukou per categoria\nAls hospitals públics de Lukou (Xina) es pot consultar amb diversos especialistes en diferents branques de la medicina. Si voleu saber quins són aquests centres, podeu consultar la nostra llista, ja que conté tots els hospitals públics d'aquesta zona\nSi fos molt fàcil i ràpid d'accedir a totes les consultes, tractaments i proves complementàries que es necessiten en la xarxa pública Lukou (Xina), potser molt poques persones aniran a hospitals privats. Però sabem que la realitat no és així. Per aquest motiu, si necessiteu trobar un hospital privat fiable, consulteu-lo a la llista que us oferim a l'enllaç de dalt\nLlistat de hospitals pròxims a Lukou\nEighth Hospital of Wuhan City Hubei University of Chinese Medicine Teaching Hospital- (Situat a 50.04 km)\nHubei Cancer Hospital- (Situat a 54.60 km)\nHuazhong University of Science & Technology Hospital- (Situat a 50.04 km)\nWuhan Huangpu Hospital- (Situat a 62.48 km)\nZhongnan Hospital of Wuhan University- (Situat a 56.14 km)\nTongji Hospital Tongji Medical College of Huazhong University of Science and Technology- (Situat a 61.89 km)\nWuhan First Hospital- (Situat a 64.04 km)\nHuanggang Central Hospital- (Situat a 7.83 km)\nRenmin Hospital of Wuhan University Hubei General Hospital- (Situat a 61.20 km)\nWuhan Asia Heart Hospital- (Situat a 63.36 km)


Puchol II i Carlos se classifiquen per la final de la Copa Diputació - Levante-EMV\nPuchol II i Carlos se classifiquen per la final de la Copa Diputació\nLa parella va guanyar a Soro III i Salva en la semifinal disputada ahir al trinquet de Vilamarxant\nAhir es va disputar en el trinquet de Vilamarxant la primera de les semifinals de la Copa Diputació d´ Escala i Corda. La partida comptava amb tots els atractius amb la presència del campió individual, Soro III i el subcampió, Puchol II, acompanyats de dos mitgers molt solvents com Carlos, amb Puchol II i com a Salva, amb Soro III. Va haver-hi una bona resposta de públic a pesar de les dates caloroses i de l'oferta mundialista. El premi d'accés a la final que es jugarà el dia 15 de juliol, diumenge, a Guadassuar va ser per a la parella de Puchol i Carlos que va véncer per 60 a 45.\nDimarts que ve es jugarà en el trinquet Tio Pena de Massamagrell la segona de les semifinals de la competició que enfrontarà a la parella de Pere Roc i Tomàs II contra la de Genovés II i Nacho. Una partida sense pronòstics que animarà de manera especial les grades de l'històric recinte de l´ Horta Nord.\nEl trinquet de Torrent serà l'escenari este cap de setmana de les finals del Trofeu El Corte Inglés de Galotxa en la versió de trinquet. Un programa intens en les quatre categories que culminarà demà diumenge amb la final de la màxima divisió que enfrontarà a les formacions d'Alfara de la Baronia i Riba-roja. Hui dissabte es juguen la final de segona entre els clubs de Manises i Alfara del Patriarca. En juvenils, Riba-roja i Algimia d´ Alfara. Demà, al matí, finals de tercera amb Moixent i Caixa Popular La Pobla, de quarta entre Chilches i Onda i de quarta B entre dos formacions d'Onda, prèvia a la gran final.\nJa són més de cent les formacions inscrites per a la disputa del pròxim Interpobles-Edicom de Galotxa que es presentarà oficialment el dia 25 de juliol.


PARLEM DE L’HOMOFÒBIA DEL DRAMA DE JAMES CHARLES - VIDA I CULTURA\nParlem de l’homofòbia del drama de James Charles\nA principis de mes, gurú de la bellesa de YouTube Daddy Westbrook ha publicat el fitxer ara suprimit 'ADEU SISTER ...' , una exposició de 43 minuts de la seva antiga amiga i mentora, personalitat a Internet James Charles . El vídeo detallava la seva suposada traïció cap a ella: 'Puc fer qualsevol cosa perquè sóc famós' i un comportament suposadament sexualment coercitiu.\nQuan va esclatar l’escàndol, em vaig perdre els detalls de la vedella: alguna cosa sobre les vitamines del cabell? L’aparent inadequat de parlar de xuclar la polla en una festa d’aniversari? Voleu ‘convertir’ nois heterosexuals? Charles, de rostre nu, va publicar una disculpa plorosa i van seguir més vídeos dels implicats en la situació, amb 'canals de dramatúrgia' com Tea Spill que pesen amb llargues anàlisis. Era difícil mantenir-se al dia, però l’únic que sabia era que James Charles estava, com es diu, acabat ‘ere.\nAquest dissabte, Charles va penjar ‘ No més mentides ', Una resposta de 41 minuts de durada al drama que no només semblava demostrar que les denúncies d’inadequació i assetjament sexual formulades contra ell eren falses, sinó que eren fabricades deliberadament per aquells que sabia els fets i els va retorçar. Els vídeos de Westbrook, on caminaven perfectament entre un dolor moderat, la ràbia i una autèntica emoció d’ulls plorosos, eren premiats, però sigui quina sigui la vostra opinió sobre Charles, ‘No More Lies’ va ser una obra mestra.\nUna refutació immaculada de les proporcions de gladiadors, Olivia Pope, Charles (de nou amb la cara de la seva marca comercial) passant per rebut després de rebut, eliminant acuradament les acusacions mitjançant una combinació de captures de pantalla d’iMessage, anàlisis sociològiques i clips de Westbrook i altres figures implicades que van fer vols gargotejar-los la cara amb una perruca de pallasso i maquillatge. Després de veure’l, fins i tot em vaig haver de subscriure.


telescopi | enciclopèdia.cat\ntelescopio (es), telescope (en)\nEsquema d’un telescopi\nòptica òpt i astronomia astr\nInstrument òptic usat per a observar objectes llunyans, que consta essencialment d’un mirall, que concentra els raigs lluminosos i forma una imatge de l’objecte, i d’una lent, que amplifica aquesta imatge.\nEls telescopis són constituïts en essència per un tub un dels extrems del qual és obert i l’altre té un mirall còncau de forma parabòlica (mirall primari que fa el mateix paper que la lent objectiu de la ullera astronòmica. Aquest mirall té la propietat que els raigs de llum que arriben paral·lelament al seu eix, és a dir, que provenen d’un objecte situat a una distància infinita, com és el cas d’un estel, es reflecteixen en un mateix punt, anomenat focus. Els miralls parabòlics dels telescopis, quan hom observa un objecte molt llunyà, presenten dos avantatges principals respecte a les lents de les ulleres astronòmiques: no tenen aberració esfèrica ni tampoc aberració cromàtica. Cal assenyalar també que, atès que els raigs lluminosos que arriben a l’instrument no han de travessar cap lent, pràcticament no es produeix l’absorció de les radiacions de curta longitud d’ona. Un altre avantatge és que els telescopis reflectors són més curts i, per tant, més manejables que una ullera astronòmica que proporcioni el mateix augment, i no tan cars. Entre els desavantatges que presenta cal assenyalar que les imatges resulten mal enfocades quan els objectes que les produeixen no es troben en direccions molt pròximes a l’eix òptic. En un telescopi normal hom intenta de solucionar aquest defecte, denominat aberració de coma, col·locant dispositius òptics correctors al mateix ocular. En els telescopis, la imatge es forma davant el mirall, és a dir, a la regió per on arriba la llum incident. Això fa que, quan per a efectuar certs tipus d’anàlisi de la imatge cal col·locar algun aparell en aquesta regió, es produeix un blocatge d’una part de la llum recollida pel tub del telescopi. Per resoldre aquest problema foren ideats diversos dispositius, cadascun dels quals defineix un tipus de telescopi específic. Un d’ells és l’anomenat telescopi de Newton, al qual hom col·loca un mirall estret i petit entre l’objectiu i el focus i a molt poca distància d’aquest darrer. Aquest mirall reflecteix la llum cap a un costat del tub, i al punt on arriba hi ha una obertura proveïda d’un ocular per a observar la imatge. Un altre instrument, el telescopi de Herschel, aconsegueix això mateix sense emprar el mirallet del model de Newton. En aquest cas hom inclina l’eix del mirall parabòlic respecte a l’eix del tub, la qual cosa fa que la imatge es formi, com abans, a poca distància de la paret de l’instrument. Als grossos telescopis moderns el tub és una estructura metàl·lica de baix coeficient de dilatació per a evitar que els canvis de temperatura n’alterin la llargada i afectin doncs la distància entre els miralls o entre els miralls i els aparells d’anàlisi. Mantenint fix el mirall primari, molt pesant, aquesta estructura permet diverses combinacions dels elements més lleugers (miralls secundaris, miralls giratoris, càmeres, etc., instal·lats per mitjà d’una grua pont), cadascuna de les quals determina un sistema òptic concret. Els sistemes bàsics, adequats per a condicions d’observació específiques, són els següents. El sistema Cassegrain presenta un mirall hiperbòlic convex (mirall secundari) entre el focus del mirall primari o objectiu i aquest mateix mirall, i d’aquesta manera els raigs reflectits pel mirall objectiu tornen a reflectir-se i convergeixen novament cap a l’interior de l’aparell. Per observar la imatge hom fa una obertura al mirall gros per la qual passen els raigs de llum cap a la base de l’estructura, on hi ha la cabina d’observació. Una variant del Cassegrain és el sistema Gregory, que és igual que l’anterior, però amb la diferència que el mirall secundari és còncau en lloc de convex, i que és situat més enllà del focus. Aquest darrer sistema requereix un tub més llarg que el del sistema Cassegrain, però fa més fàcil d’aconseguir que el mirall secundari sigui òpticament satisfactori. El sistema coudé\ntelescopi Tres sistemes òptics sobre una muntura de ferradura\n(colzat) comprèn essencialment un mirall secundari hiperbòlic convex, com el de Cassegrain, i un mirall pla com el que caracteritza el telescopi de Newton, que envia els raigs reflectits pel primer lateralment fora de l’estructura. El mirall pla no és estàtic, sinó que gira de manera que el punt on es forma la imatge sigui sempre el mateix, independentment del moviment del telescopi. Això fa que aquest sistema sigui emprat principalment quan la imatge ha d’ésser observada amb aparells molt voluminosos, com és ara un espectrògraf d’alta dispersió, perquè així aquests aparells poden restar sempre fixos. Un altre sistema, anomenat del primer focus o focus primari, consisteix simplement a col·locar una cabina (on hi ha els aparells analitzadors o enregistradors) dins l’estructura, al nivell del focus primari. En un telescopi d’uns quants metres de diàmetre aquest obstacle comporta una pèrdua negligible de llum, fins al punt que el sistema de focus primari sol ésser més apropiat que els anteriors per a objectes estel·lars de lluminositat molt tènue. Cal assenyalar l’existència d’un tipus d’instrument que combina els miralls amb les lents, el primer dels quals fou construït per Bernhard Schmidt l’any 1930. El mirall d’aquests aparells, denominats càmeres de Schmidt, és esfèric en lloc d’hiperbòlic, i, a més, solament rep la llum que passa per un diafragma situat al seu centre de curvatura. Amb tot això hom aconsegueix d’eliminar totalment l’aberració de coma, però, a la vegada, atès que el mirall és esfèric, hom torna a introduir l’aberració cromàtica que no tenien els miralls hiperbòlics. Per corregir aquesta darrera aberració, Schmidt col·locà una lent al diafragma amb unes dimensions apropiades per a complir la seva missió, però alhora prou prima per a no introduir noves aberracions que provoquessin distorsions a les imatges. El principal avantatge de les càmeres de Schmidt és que, a diferència dels telescopis normals, permeten d’obtenir excel·lents imatges de regions d’una gran extensió angular. Els miralls dels primitius telescopis eren fets d’un metall que era un aliatge del 68% de coure i el 32% d’estany. Aquest metall tenia l’inconvenient d’ésser molt trencadís, i únicament reflectia el 60% de la llum incident. A més, aquest poder reflector disminuïa ràpidament amb el temps, la qual cosa obligava a fer repetides operacions de brunyiment, d’una gran complicació, perquè calia fer-ho respectant la superfície òptica dels miralls. A partir de l’any 1850 hom començà a utilitzar miralls constituïts per un vidre cobert amb una pel·lícula d’argent molt prima, la qual proporciona una superfície altament reflectora. A més, quan la pel·lícula metàl·lica es deteriora, és possible de substituir-la per una altra sense que l’operació afecti la forma del vidre. Actualment hom sol emprar alumini en lloc d’argent, el qual és dipositat sobre la superfície del vidre mitjançant una destil·lació feta al buit. D’aquesta manera hom obté un factor de transmissió de la llum de l’ordre de 0,9 i fins i tot superior. Quan hom vol aconseguir que el mirall mantingui molt rigorosament la forma malgrat els canvis de temperatura, en lloc d’emprar el vidre com a base del mirall és utilitzat quars fos.


Mike Powell anuncia que vol tornar a competir als seus 41 anys\nHan passat gairebé 6 anys des que va anunciar la seva retirada. Ara, a mig camí de complir els 41, Mike Powell ha anunciat que torna a l'alta competició. El plusmarquista mundial de salt de longitud, aquell que va fer passar a la història la marca llegendària de Bob Beamon amb un salt de 8 metres i 95 centímetres als Mundials de Tòquio 91, vol tornar a competir. El seu objectiu és fer-se un lloc a l'equip olímpic nord-americà per poder anar a Atenes i aconseguir medalla.\n05/06/2004 - 00.00 Actualitzat 05/06/2004 - 14.50\nPowell està convençut que pot saltar els 8 metres i 30 centímetres que li donarien el bitllet per als Jocs Olímpics d'aquest estiu, una marca que si repeteix a Atenes, li asseguraria pujar al podi. La prova de foc la tindrà a principis de juliol a Sacramento, durant les proves de selecció de l'equip olímpic dels Estats Units. I mentre Powell pensa en el retorn, el seu compatriota Dwight Phillips, campió del món a París 2003, només pensa a trencar la marca prodigiosa dels 8,95 metres, un registre que està a punt de complir els 13 anys de vigència. Ho intentarà avui mateix, durant la reunió d'atletisme de Sevilla.


Junts x Palamós i Sant Joan presenta els quatre primers llocs de la seva llista • Ràdio Capital de l'Empordà\nJunts x Palamós i Sant Joan presenta els quatre primers llocs de la seva llista\nL’alcaldable Dani Reixach encapçala la llista del partit municipalista palamosí.\nJunts x Palamós i Sant Joan desvetlla quins seran els quatre primers noms que encapçalaran la llista que presentaran a les eleccions municipals el proper 26 de maig. Si fa unes setmanes Dani Reixach confirmava la seva presentació com a cap de llista de la formació, avui es confirmen els següents noms de la candidatura.\nLa candidatura segueix les línies transversals de l’anterior presentada el 2015. Amb noves incorporacions que reforcen l’equip i aposten per la gent que més coneix i està implicada en Palamós per formar la candidatura. Un “equip jove, amb experiència i preparat”, diuen, per aconseguir que tots els palamosins s’hi sentin plenament representats.\nEl número 2 serà per David Carol, de 45 anys i tècnic especialista en electrònica. El número 3 serà per Maria José Grau, de 52 anys i que actualment és la secretaria d’organització del sindicat FesMC-UGT comarques gironines. I el número 4 serà Toni Campos, 52 anys, empresari nàutic, mecànic naval, patró de caudat i bussejador professional.\nArticle anteriorLa junta electoral expedienta Carles Motas per una inauguració\nArticle següentXavier Font Galí és candidat a l’alcaldia de la Bisbal


DIA INTERNACIONAL DE LES PERSONES REFUGIADES – Fundació Kassumay\nAmb motiu del dia internacional de les Persones Refugiades agraïm a CCAR (Comissió Catalana d’Ajuda als Refugiats), la seva col·laboració en aquest bloc aportant l’escrit que llegireu a continuació. Reconeixedors del seu treball , fem crida a treballar pels drets de les persones que viuen aquestes situacions.\nSITUACIÓ DE L’ASIL AL MÓN (1)\nSegons l’ACNUR el que portem de 2022 ja hi ha més de 100 milions de persones en situació de desplaçament forçat al món fruit de les violacions de drets humans, conflictes armats, violència i persecució. És un trist rècord al que mai hauríem d’haver arribat. En tan sols 10 anys, s’ha doblat el nombre de persones en desplaçades forçosament\nL’1% de la població mundial ha abandonat la seva llar en la recerca de seguretat i protecció.\nVam tancar el 2021:\n– 53,2 milions de persones desplaçades internes fruit de la violència i els conflictes . Principalment: Síria, Colòmbia, Afganistan, República Democràtica del Congo i Iemen.\nAl juny del 2021:\n– 26,6 milions de persones refugiades.\n– 4,4 milions de sol·licitants d’asil.\n– 3,9 milions de persones de Veneçuela desplaçades a l’estranger.\nLes persones refugiades sirianes al 2021 continuaven sent la població refugiada més gran del món, acollides en 129 països.\nAfganistan: amb l’empitjorament de la situació s’estima que més de 800.000 noves persones estan en situació de desplaçament intern, de les que el 60% són nen i nenes, i tan sols prop més de 170.000 persones van aconseguir sortir del país al 2021.\nUn any més, més del 50% de les persones refugiades van ser acollides en 10 països. Turquia amb 3,6 milions de persones refugiades (majoritàriament sirianes) va ser el principal país receptor.\nEl 73% de les persones refugiades va ser acollida en els països fronterers del país del que fugien. L’esforç en acollida continua recaient en un 85% en països empobrits.\nLA SITUACIÓ DE L’ASIL A EUROPA\nEn termes absoluts, les sol·licitants d’Afganistan i Síria van ser les que més van augmentar en el conjunt de la UE amb 39.200 (88,6% més) i 34.700 (54,6% més) respectivament. En canvi, el nombre de sol·licituds de persones provinents de Veneçuela va decréixer en relació a l’any anterior un 42,7% (12.600 sol·licituds menys).\n3.130 persones van perdre la vida intentant arribar a Europa. La Mediterrània va continuar sent la fossa comú per a 1.977 persones, mentre que 1.153 van morir intentant arribar a les Illes Canàries.\n(1) Totes les dades d’aquest epígraf, a excepció que s’indiqui una altra Font, són de l’ACNUR Internal Displacement Monitoring Center\nSituació persones refugiades d’Ucraïna, la resposta de la UE\nEl 4 de març del 2022, el Consell Europeu va activar per unanimitat la Directiva 2001/55/CE del Consell, del 20 de juliol de 2001, relativa a les normes mínimes per a la concessió de protecció temporal en cas d’afluència massiva de persones desplaçades i a mesures de foment d’un esforç equitatiu entre els Estats membres per a acollir a aquestes persones i assumir les conseqüències del seu acolliment\nLa Directiva de Protecció Temporal no havia estat mai activada des de la seva adopció al 2001.\nLa protecció temporal és un mecanisme d’emergència que pot aplicar-se en cas d’afluència massiva de persones i l’objectiu de les quals és proporcionar una protecció immediata i col·lectiva (és a dir, sense haver d’estudiar cada sol·licitud de manera individual) a les persones desplaçades que no estiguin en condicions de tornar al seu país d’origen. L’objectiu és alleujar la pressió sobre els sistemes nacionals d’asil i permetre que les persones desplaçades gaudeixin de drets harmonitzats en tota la UE. Entre aquests drets s’inclouen la residència, l’accés al mercat de treball i habitatge, atenció mèdica, assistència social i accés als menors a l’educació.\nLa protecció temporal durarà almenys un any (fins al 4 de març de 2023) i fins a un màxim de tres anys, depenent de com evolucioni la situació a Ucraïna.\nDes del 24 de febrer 2022, segons ACNUR, més de 7,3 milions de persones han fugit del país. De les que 3,2 milions compten amb la protecció temporal o altres mecanismes de protecció estatals.\nCatalunya un any més va ser la segona Comunitat Autònoma en nombre de sol·licituds de protecció internacional tramitades amb 8.519. Representant gairebé un 9% menys que l’any anterior (9.614).\nPROPOSTES DE LA CCAR PER A LA MILLORA DE LA PROTECCIÓ PER LES PERSONES REFUGIADES\n• Activar vies segures i legals que permetin accedir a la protecció internacional a totes les persones que la necessitin:\no Aplicar l’article 38 de la Llei d’Asil, promovent el trasllat de sol·licitants de protecció internacional des d’ambaixades i representacions consulars a territori espanyol per a que formalitzin la seva petició a l’Estat espanyol.\no Incrementar la concessió de visats humanitaris i flexibilitzar els requisits per a la reagrupació familiar.\no Eliminar l’exigència del visat de trànsit per a les persones originàries de països en conflicte com Síria, Palestina, Iemen o Etiòpia. La població d’aquests països està sofrint greus violacions dels drets humans i és susceptible a rebre protecció internacional.\n• En matèria de reassentament de persones refugiades: elevar la quota acordada i respectar els acords assumits. Recordem que és una solució duradora per a les persones refugiades, especialment per aquelles tenen necessitats especials que no poden cobrir en els països on han rebut protecció.\n• Posar fi a les devolucions il·legals de persones que arriben a Ceuta, Melilla i Illes com les Chafarinas.\n• Millorar els procediments de cita prèvia per tramitar la PI a fi de garantir l’accés al procediment de Protecció Internacional.\n• Millorar els protocols d’atenció a nenes i nens que arriben per costes, a Ceuta o Melilla, especialment als que arriben sense referents familiars; identificar si tenen necessitats de protecció internacional o són víctimes de tràfic amb fins d’explotació sexual i/o laboral; garantir una distribució territorial en el que els seus interessos estiguin al centre de l’actuació.\n• Estudiar de forma individualitzada les sol·licituds de protecció internacional sense aplicar criteris estàndard per nacionalitat. L’agilitat en l’estudi i en la resolució d’expedients no pot repercutir en la seva qualitat.\n• Avançar en el reconeixement del dret d’asil en casos de persecució realitzada per agents no estatals quan manca la protecció efectiva per part de les autoritats del país d’origen.\n• Assegurar la flexibilitat i sostenibilitat del sistema d’acolliment per a garantir a totes les persones sol·licitants de protecció internacional i refugiades un procés d’atenció integral i personalitzada a través d’itineraris d’inclusió efectius, que s’adeqüin a les canviants necessitats sanitàries, socials i laborals i proporcionar els mitjans necessaris per atendre a les persones amb necessitats especials així com a les diversitats de gènere, preferència sexual, religiosa, cultural i d’edat, d’entre d’altres.\n• Garantir que el nou model de sistema d’acollida descentralitzat que s’està conformant mantingui l’especialització, que les persones sol·licitants de protecció internacional i refugiades siguin tractades igual amb independència del territori on siguin ateses, evitant l’aparició d’operadors privats amb ànim de lucre en la seva gestió, posant en valor el model actual de col·laboració amb entitats socials especialitzades.


L'obra “Blanca 2.0” arriba al Teatre Principal - Prodis\nEls 21 protagonistes ja estan preparats per sorprendre el pròxim divendres amb la seva personal, atrevida i trencadora versió del clàssic que tots coneixem com “La Blancaneus”. Han titulat l’obra “Blanca 2.0”, però si voleu saber perquè, heu d’anar-los a veure…Ens asseguren que val molt la pena!\nJa fa deu anys que les persones dels Centres Ocupacionals de Prodis (els Centres de Teràpia Ocupacional i el Centre de Paràlisi Cerebral) , realitzen una obra de teatre conjunta a la nostra ciutat. Però no des dels inicis d’aquesta aventura han tingut el privilegi d’actuar al Teatre Principal de Terrassa.\nAquesta tradició, va començar amb representacions internes i per separat de cada Centre Ocupacional. Però fa deu anys, es va decidir treballar per fer un salt qualitatiu en aquesta activitat. Els Centres Ocupacionals es van organitzar i fer sinergia per arribar a l’objectiu comú de poder ensenyar a la nostra ciutat les capacitats de les persones que viuen i treballen a la fundació. El primer pas, va ser representar les obres en Centres Cívics, després en Auditoris i, finalment, als teatres de Terrassa; primer al Teatre Alegria i, més tard, al Teatre Principal.\nDesprés d’aquest camí de treball i inclusió a Prodis hem volgut fer un pas més. Des del 2016, són els mateixos actors i actrius qui reescriuen i adapten el guió de l’obra que han escollit. Això fa que sentin l’obra com a seva i han passat de rebre instruccions a proposar, escriure i inventar els canvis que volen veure i representar en la seva història.\nEn total han estat els 21 protagonistes i tot l’equip de professionals qui, durant un any, han estat treballant en el guió d’aquesta obra i assajant fins l’últim detall per deixar aquest divendres al públic del Teatre Principal ben bocabadat. Abans de l’obra hi haurà l’actuació de la Coral de Prodis, que farà una selecció del seu millor repertori per donar la benvinguda al públic.\nCarrer Pau Marçal, número 36 Terrassa.\nPlaça del Tint, número 6, Terrassa.\ncapacitatsculturainclusióJunts Som CapaçosteatreTeatre Principaltercer sectorTerrassaVallès OccidentalValor Social


Siete psicópatas | La Finestra Digital\n“Quin caos, quina bogeria” Dues frases que no paraven de venir al meu cap durant tot el metratge del nou film de l’anglès Martin McDonagh (“Escondidos en brujas”). I, després de sortir de la sala, arribar a casa i preparar una mica de menjar, les imatges seguien venint.\nNo puc imaginar com ha estat l’escriptura del guió. Bé, si puc, moltíssima nocturnitat i ganes de fer el gamberro.\nIntentarem resumir l’argument: Marty (Colin Farrell) és un guionista alcoholitzat que és incapaç d’escriure una línia. El seu millor amic és l’histriònic i inestable Billy (Sam Rockwell), un actor en atur i segrestador actiu de gossos que intenta ajudar a Marty a retrobar el seu camí. Per això l’empenta (jo gairebé diria que l’imposa) a recuperar un projecte de guió anomenat “Siete psicòpates”. Del qual només té el títol. D’altra banda tenim al soci de Billy, Hans (Christopher Walken), que és qui gestiona el negoci dels gossos i en Charlie (Woody Harrelson), un mafiós a qui li desapareix la seva preuada mascota … tot això mentre realitat i ficció es van confonent i anem veient passar tota una galeria d’estrafolaris personatges, assassinats i autoconscient misogínia …\nHi ha una cosa que és clara, el film es recolza en el seu repartiment. Ple d’actors i cares conegudes que s’esforcen en donar-li un sentit a les seves interpretacions i no obstant semblen divertir-se moltíssim treballant junts. Tots els protagonistes estan perfectes. Farrell desplega una contenció i una falta de tics que sorprenen en un primer visionat, Rockwell està divertidíssim en un paper que és ben fàcil que se t’escapi de les mans, Walken … be, és Walken i punt. I Harrelson està genial en un paper que sembla escrit per a ell.\nPerò també és molt disfrutable el grup de cameos i aparicions especials que anem veient: Olga Kurylenko, Harry Dean Stanton, Zeljko Ivanek, Michael Pitt o (ara escric això de genolls ja que sóc molt fan!) el gran Tom Waits en el paper d’un assassí d’assassins que busca la seva estimada, passejant-se amb un conill com a mascota. Només per la seva mini història (i no deixin de veure la sorpresa en els títols de crèdit finals) val la pena veure la pel·lícula.\nI heus aquí també el problema, fora del divertiment que suposa veure els cameos no hi ha res més, el guió no té cap ni peus. La història principal és confusa i bastant simple. Si bé s’agraeix que el ritme sigui pausat i la fotografia preciosista (ja n’hi ha prou de imitadors de Tarantinos i Guy Ritchies, gràcies), hi ha molts moments durant el seu allargat metratge en que penses en la llista de la compra, no en el que estàs veient .\nEn fi, una llàstima ja que pintava molt bé.\nChristopher WalkenColin FarrellHarry Dean StantonMartin McDonaghMichael PittOlga KurylenkoSam RockwellTom WaitsWoody HarrelsonZeljko Ivanek


La neurocirurgiana del Joan XXIII Ruth Lau guanya un premi internacional\nImatge de la doctora Ruth Lau.\nLa doctora ha obtingut el guardó per plantejar en un estudi un nou abordatge per arribar a lesions a l’àrea de l'atri ventricular del cervell\nActualitzada 11/07/2019 a les 10:20\nLa neurocirurgiana de l’Hospital Universitari Joan XXIII de Tarragona Ruth Lau ha rebut el premi Young Neurosurgeon Award WFNS 2019 que entrega la World Federation of Neurosurgical Societies, que premia projectes de recerca duts a terme per neurocirurgians de menys de 40 anys. L’especialista ha estat guardonada per un estudi publicat a la revista científica World Neurosurgery on planteja un nou abordatge endoscòpic per arribar a lesions localitzades en una àrea específica del cervell, l’atri ventricular (àrea rodejada d’estructures amb funció), per a pacients amb lesions tumorals.\nEl treball de la premiada, anomenat Endoscopic transanterior middle temporal approach to the atrium- an anatomical feasibility study, tot i que només s’ha realitzat sobre cervells de cadàver, planteja una nova possibilitat d’arribar a l’atri ventricular del cervell amb la intenció de intentar minimitzar els danys i les seqüeles neurològiques. L’estudi demostra que, a nivell anatòmic, és viable realitzar aquest abordatge i, per tant, obre una possibilitat en el futur.\nLa doctora Lau vau va iniciar el treball el 2017 al laboratori d’anatomia de la Universitat de Califòrnia, San Francisco, i el va acabar a principis d’aquest 2019. Hi ha molts abordatges diferents descrits a la bibliografia per arribar en aquesta àrea del cervell, però el de Lau és la primera vegada que es planteja. El treball es va desenvolupar en diverses fases. En primer lloc, es va fer un estudi radiològic per la planificació quirúrgica. Després, es va dur a terme en cadàver, amb confirmació radiològica i, finalment, es van fer disseccions de les fibres de substància blanca (fibres que connecten grups neuronals) per veure la seva integritat al fer el procediment.\nLa neurocirurgiana rebrà el premi durant el congrés mundial de neurocirurgia que se celebrarà a Pekín al mes de setembre.\nComenta el contingut : La neurocirurgiana del Joan XXIII Ruth Lau guanya un premi internacional


Cartes a la Directora 12/01/2019\n5 min. 12/01/2019 00:00\nActuar o resistir?\nSi el sobiranisme facilita els nous pressupostos espanyols: 1) amb una sola acció desarbora els tres partits del 155; 2) als catalans abduïts per l’unionisme els desmunta els prejudicis i pot airejar les seves idees; 3) descol·loca l’oponent polític, el PSOE, i l’emplaça a respondre a la nostra acció, no a la nostra resistència; 4) adverteix els reaccionaris -PP, Cs, Vox-; 5) obre el camp als comuns, i els encara a definir-se, avui i demà; 6) mostra a Podem el caràcter constructiu de la manera catalana de fer i els ensenya que sí que hi ha un camí que duu al referèndum; 7) el sobiranisme actua des del coratge i no des del ressentiment; 8) supera la dinàmica acció-reacció, pren la iniciativa política, arrossega el PSOE i no és arrossegat per ningú, poder judicial titella inclòs.\nQui pugui negar la validesa d’aquest arguments que ho faci. Si els entén i hi creu però hi vota en contra, és un mal polític.\nPel que sembla ha ressorgit un nou fàrmac a la política espanyola, un tipus de medicament que té moltes contraindicacions si es barreja amb altres medicaments. La seva composició, que es coneix des de fa més de 40 anys, compta amb totes les garanties sanitàries, per això no ha necessitat influències polítiques ni falsificar documentació per aconseguir la seva legalització.\n¿Pateix ansietat? ¿Depressió? ¿Té problemes d’insomni? ¿Mal d’esquena? ¿Es troba més irritat del normal? ¿Està preocupat per la feina? Pel futur de la seva pensió? ¿El banc li posa traves per renovar-li el crèdit? ¿Li costa arribar a final de mes? No es preocupi. El seu problema té solució. Només ha de prendre una càpsula de Vox Forte cada dia i automàticament se sentirà alleujat dels seus problemes. A Andalusia ja ha arribat i és possible que s’estengui per tot Espanya perquè l’extrema dreta s’està preparant per poder governar.\nL’altre dia es van publicar els resultats del baròmetre municipal a Barcelona. Un 21% dels barcelonins van considerar que la seguretat de la ciutat era el que més els preocupava. Una metròpoli del sud d’Europa, el cinquè destí més escollit pels professionals internacionals, on s’està establint un dels hubs tecnològics més importants del moment... I paradoxalment, una ciutat insegura. En primera instància vaig pensar que era un efecte del bombardeig de missatges electorals dels que volen vèncer Colau en els propers comicis.\nPerò he comprovat que no. Dimecres a dos quarts de set de la tarda van entrar a robar a dos pisos del meu edifici, al Poble-sec. Pràcticament, si no fos per l’horari d’hivern, es podria dir que en plena llum del dia van rebentar dues portes. La del segon i del tercer, per ordre. Jo visc al quart i no vull pensar que podria haver sigut la següent. Després de crits i cops vam sortir tots els veïns. El veí del cinquè va retenir un dels lladres una hora. L’altre, que portava una arma blanca, es va escapar. I una hora és el que va trigar la Guàrdia Urbana en venir tot i haver rebut més de 10 trucades.\nParlant amb els veïns vam recordar tot el que ha passat al barri d’aquesta ciutat -tan internacional i bonica per a algunes coses-. En els últims tres mesos: tres violacions i una agressió a dones. Em pregunto: no hi ha prou cossos policials? ¿Hi ha una bona gestió de la seguretat a la ciutat? ¿No s’estan prenent les mesures suficients? No dic que sigui un tema senzill, ni de bon tros, però sí essencial.\nEl que sí que m’ha quedat clar és que la inseguretat de la ciutat no és només un argument electoral oportunista. Malauradament, la inseguretat a Barcelona és real.\nJosep Fontana i l’Institut d’Estudis Catalans\nDesprés de la mort de l’historiador Josep Fontana s’ha dit que va ser vetat com a possible membre de l’Institut d’Estudis Catalans. Això no és cert. És just i convenient elogiar la memòria de Josep Fontana, però no ho és aprofitar l’ocasió per intentar deteriorar la imatge d’una secció de l’IEC, que té un crèdit merescut per les seves publicacions i activitats. Quan una de les cinc seccions de l’IEC vol l’entrada d’un nou membre per cobrir una vacant, ha de demanar-li la seva acceptació prèvia per escrit, i en cas afirmatiu el candidat ha d’enviar de seguida el seu currículum i bibliografia a l’IEC perquè pugui ser consultada durant un mes pels electors. Sense aquesta documentació completa no hi ha ni proposta formal ni votació del ple, que està compost per experts en les més diverses àrees de coneixement. El 1978 es volia l’ingrés a l’IEC dels deixebles de Jaume Vicens Vives. Emili Giralt hi havia entrat el 1975 i el 1978 van ser proposats Jordi Nadal i Josep Fontana. Segons l’acta de la reunió de la Secció Històrico-Arqueològica del 10 de març de 1978, el secretari de la secció, el prehistoriador Miquel Tarradell, digué a l’esmentada secció que Nadal havia presentat la documentació completa, però Fontana no. Aquest havia enviat la carta d’acceptació però no el currículum ni la bibliografia. Per això Nadal fou elegit pel ple de seguida i Fontana no. Novament el 21 d’abril de 1986 s’acordà demanar a Fontana la documentació, al mateix temps que se li demanava a Albert Balcells per primer cop. Fontana no la presentà. Albert Balcells sí, i hi ingressà aquell any. No hi hagué tercera vegada per a Fontana. Cap corporació acadèmica repeteix tres vegades la invitació a un candidat.


La comissió és un pagament basat en la quantitat de vendes que realitza un empleat i normalment es basa en un percentatge del total de vendes, de manera que, com més vendes realitzi, més diners s’emportarà l’empleat a casa. Molts salaris basats en comissions també paguen un salari base, tot i que el percentatge del salari format per comissions pot variar des d’un poc per cent fins a gairebé la totalitat del salari. Les feines de venda que es paguen habitualment amb un salari basat en comissions inclouen béns arrels, sistemes informàtics i tecnològics i automòbils.\nBeneficis del pagament de la comissió\nMoltes feines de vendes paguen en comissió. Això es deu al fet que el personal de vendes contribueix directament als ingressos de l’empresa. Com més vendes es fan, més diners guanya l’empresa. El concepte darrere del pagament per comissió és que els representants de vendes treballaran més per obtenir vendes si els seus ingressos en depenen.\nEl pagament basat en comissions també és una manera de reduir els costos de nòmina de les empreses, ja que l’import pagat als representants de vendes està directament relacionat amb la quantitat d’ingressos generats. Això també significa que les empreses no gasten molts diners pagant per venedors ineficaços.\nHi ha dues maneres bàsiques d’establir una comissió. Una és una comissió plana. Normalment és un percentatge, com ara un 5 per cent, en qualsevol venda que faci el representant. Les empreses també poden utilitzar una comissió a gran escala, on el percentatge de comissions augmenta a mesura que els representants de vendes assoleixen determinats objectius.\nPer exemple, el representant pot guanyar una comissió del 10 per cent pels primers béns o serveis per valor de 50.000 dòlars, una comissió del 15 per cent sobre els propers 50.000 dòlars i una comissió del 20 per cent per qualsevol cosa superior a 100.000 dòlars. La comissió reduïda també es pot basar en objectius, com ara una comissió del 10% per a les vendes fins a un objectiu establert i, després, una comissió del 20% per a les vendes posteriors.\nComissió Salari Base Plus\nMoltes feines que paguen per comissió també paguen un salari base. El salari base pot variar molt d’empresa a empresa. Un salari base està dissenyat per ajudar els representants de vendes a gestionar el seu flux de caixa i ha de cobrir les despeses bàsiques de vida.\nPer establir un salari base, primer decidiu quant hauria de guanyar cada representant en total i, a continuació, configureu una combinació de salari base / comissió perquè la majoria dels representants de vendes guanyin aquest salari. Una barreja típica és el 30% dels ingressos del salari base i el 70% dels ingressos. Una empresa amb pocs competidors pot triar una combinació de 50:50, mentre que una empresa que vulgui impulsar realment les vendes podria considerar un salari base inferior o cap salari base.\nDesavantatges de la Comissió\nTot i que un pla salarial basat en comissions pot permetre que alguns representants de vendes guanyin salaris molt alts, té alguns inconvenients. Els venedors que paguen per comissió poden estar molt ansiosos per fer una venda i, per tant, passar menys temps explicant productes o serveis a possibles clients. Això pot desanimar els clients o portar-los a comprar un producte amb el qual no estan realment contents.\nEn vendes de molt alt valor, els representants de vendes poden acabar guanyant més que ningú a l’empresa, cosa que pot provocar ressentiment i evitar que els empleats treballin de manera cohesionada en equip. Si només es paguen comissions cada pocs mesos, la força de vendes només pot acabar treballant molt abans de la data límit.


Estem enllestits per acollir-te amb totes les garanties per a que puguis viure una experiència tan inoblidable com a segura.\nPer a tots aquells que no vulguin viatjar amb el seu equipatge i vulguin enviar-nos-el, oferim aquest servei gratuït de recepció i custòdia d'equipatge (previ avis a la nostra recepció).\nEl restaurant bufet de l’hotel us ofereix un ampli esmorzar variat i en abundant quantitat. Ous, embotits, làctics, cereals, etc. Horari de 7h30 a 10h30.\nGaudeix d'un 15% en totes les teves reserves i d'un upgrading en la categoria de la teva habicació. Consulta les nostres condicions enviant un e-mail a: reservas@grupoblaumar.com\nTotes les nostres instal·lacions i productes compleixen amb els protocols de seguretat i higiene establerts en les mesures de reducció de riscs higiènico-sanitaris indicades pel CEAHT -ITH (Confederació Espanyola d'Hotels i Establiments Turístics, i l'Institut Tecnològic Hoteler). Pots veure tot el detall descarregant aquest document\nVolem mantenir les instal·lacions del nostre restaurant sota un estricte estat d'higiene, per tant, només disposarem d'un servei de mitja pensió (esmorzar i sopar) que s'oferirà per torns per tal de mantenir l'aforament màxim establert.\nRecomanem el pagament amb targeta i/o mòbil


Endesa On-Line - Grans Clients - Gestioni la seva Energia\nEst�s a Grans ClientsGestioni la seva Energia\nGestioni la seva Energia\nQu� pot fer a l'Oficina On-line?A trav�s de la nova Oficina On-line d'Endesa pot gestionar de manera m�s eficient els contractes relacionats amb el seu subministrament tant d'electricitat com de gas.\nPer accedir a l'Oficina On-line cal ser client d'Endesa i donar-se d'alta a l'Oficina On-line. Descobreixi totes les prestacions de la nova Oficina On-line, recollides en tres grans �rees: configuraci�, gesti� energ�tica i atenci� al client.\nVeure demo Oficina On-lineGesti� energ�tica\nContractesPodr� consultar els seus contractes i fer modificacions en dades com: contacte, pot�ncia contractada, dades banc�ries, etc., i fins i tot podr� descarregar la informaci� en format electr�nic. FacturesPodr� analitzar l'evoluci� de les factures i obtenir tota la informaci� que necessiti, consultant, imprimint i tamb� descarregant la informaci� en format electr�nic.\nConsumsControlar� el consum d'electricitat (energia activa i reactiva), podr� comparar la pot�ncia demanada amb la contractada i treballar amb aquesta informaci� de manera senzilla.Atenci� al clientTenim a la seva disposici� un canal d'atenci� al client espec�fic que li permetr� fer a trav�s d'Internet totes les consultes, suggeriments i reclamacions que necessiti.\nVeure demo Oficina On-line\nSi encara no est� registrat a la nostra Oficina On-line i s'hi vol donar d'alta.\nAlta Oficina On-line Si en canvi ja hi est� registrat, introdueixi l'usuari i la clau en el m�dul corresponent a l'Oficina On-line de la p�gina.Configuraci�Li permetr� adequar l'Oficina On-line a les necessitats de la seva organitzaci� per tenir una visi� global de les seves contractes, agrupar-los segons el criteri que li interessi per gestionar-los senzillament i assignar-los �lies per identificar-los m�s b�. A m�s podr� gestionar usuaris si facilita l'acc�s parcial o total a la informaci� a diferents membres de la seva organitzaci�.


El FC Barcelona, a quarts per la porta gran\n24 setembre 2020 05:00\nL'històric triomf dels catalans a l'Ali Sami Yen els permet acabar com a campions de grup\nAgències | 20 març 2002\nGALATASARAI SK: Mondragón, Korkmaz, Pérez, Berkant, Emre Asik, Ergün Penbe, Fleurquin, Ayhan Akman, Arif Erdem, Umit Karan i Hasan Sas.\nRadu per Ayhan Akman i Suat per Erdem.\nFC BARCELONA: Bonano, Puyol, Christanval, Abelardo, Coco, Gabri, Xavi, Rochemback, Luis Enrique, Overmars i Kluivert.\nMotta per Overmars i Reiziger per Luis Enrique.\nÀRBITRE: René Hj. Temmink (holandès). Amonestà Niculesco per part del Galatasarai i Luis Enrique i Bonano per part del FC Barcelona.\n0-1: minut 57, Luis Enrique.\nEl FC Barcelona s'imposà 0-1 al Galatasarai turc en el darrer partit de la segona fase de la Lliga de Campions, disputat a l'estadi d'Ali Sami Yen d'Istanbul, i que classificà els catalans per als quart de final de la competició com a campions. El partit més decisiu per al Barça aquesta temporada començà amb sorpreses. Amb un rival de blanc, els blaugrana no ho foren i sortiren a la gespa de l'Ali Sami Yen de blau, segurament per superstició. En l'alineació titular sorprengué la presència d'Abelardo per Frank de Boer i l'absència de l'argentí Saviola en favor d'Overmars. Segurament un Carles Rexach amb la corda al coll volia reservar-se alguna carta per si les coses no anaven bé.\nEls catalans jugaven a dues bandes. En cas d'empat a Turquia, necessitaven que el Liverpool no guanyàs la Roma o que ho fes per un gol o cinc de diferència a Anfield Road. De ben segur que més d'una orella a la banqueta blaugrana era a Liverpool. Per altra part, als turcs només els valia un triomf per classificar-se. El Galatasarai inicià el matx decidit a guanyar com sigui. L'ambient era l'esperat, però no per això menys impressionant. Els catalans semblaren sortir tranquils, conscients que el seu moment arribaria i que no era en els primers minuts de joc. Es limità a contenir una pressió rival que només li permetia dominar la possessió de pilota però no crear gaire perill sobre la porteria de Bonano.\nPer contra, la velocitat d'Overmars i les passades llargues de Xavi eren la millor opció dels homes d'un Rexach aparentment tranquil. La primera part, avorrida però esperançadora pels interessos culés, acabà amb un empat a zero i amb només una ocasió clara de gol, quan al quart d'hora Rochemback llançà un potent xut des de fora de l'àrea que rebutjà a córner el porter Mondragón. Com era d'esperar, la represa fou ben diferent. L'equip de Mircea Lucesco es jugà el tot pel tot. Això provocà molts espais enrere que foren aprofitats pels davanters rivals. Així, als dotze minuts, un contracop amb tres xuts a porta culminà amb una rematada de Luis Enrique al fons de la xarxa turca en un gol que valia, en aquell moment, no nomé la classificació sinó el primer lloc del grup. El Liverpool guanyava la Roma i anglesos i catalans eren a semifinals.\nPassava el temps i els diables vermells marcaren el segon. Això feia que un empat no servís al Barça, que només vencia per la mínima a Istanbul. Però el final del matx fou relativament còmode i només les innumerables ocasions desaprofitades pels davanters catalans hi posà un mica d'emoció. Els tres xiulets de l'àrbitre certificaren el passi dels blaugrana, a més com a campions de grup, després d'un triomf històric a Istanbul.


Tècnica del gangli sentinella, una tècnica multidisciplinària d’alta complexitat | Vall d'Hebron Barcelona Hospital\nTècnica del gangli sentinella, una tècnica multidisciplinària d’alta complexitat\nAquesta tècnica poc invasiva permet detectar si el càncer oral ha fet metàstasi als ganglis del coll i si és necessari procedir al buidament ganglionar cervical, tractament estàndard fins ara, o no.\nLa metàstasi als ganglis cervicals és un dels factors pronòstics més rellevants en càncer oral. Identificar aquestes metàstasis durant el procés diagnòstic és fonamental per establir el tractament més adequat de càncer oral “Les tècniques d’imatge actuals permeten realitzar una identificació i un estadiatge correcte de la malaltia, però encara no detecten les metàstasis de petit volum”, explica la Dra. Coro Bescós, cap del Servei de Cirurgia Oral i Maxil·lofacial: “Gràcies a la biòpsia del gangli sentinella es pot localitzar i fer una anàlisi exhaustiva d’uns determinats ganglis del coll i no procedir al buidatge ganglionar cervical si no existeix metàstasi”.\nLa tècnica del gangli sentinella aplicada al càncer oral en estadis inicials és una tècnica diagnòstica eficient i segura des del punt de vista oncològic, que permet oferir un tractament més personalitzat per tal d’aconseguir la màxima eficàcia en els resultats terapèutics. No obstant això, també presenta reptes i dificultats. D’una banda, és una tècnica multidisciplinària d’alta complexitat, que requereix una col·laboració estreta amb els professionals de Medicina Nuclear i Anatomia Patològica. D’altra banda, tot i que la precisió en la detecció dels ganglis és bona, podria millorar encara més gràcies al desenvolupament de noves tecnologies d’imatge, nous traçadors i marcadors òptics, així com la utilització de la navegació 3D intra-operatòria. Aquests són alguns dels reptes de futur que encara la tècnica, que es beneficia substancialment de la col·laboració interhospitalària en l’àmbit nacional i internacional.\nEl Servei de Cirurgia Oral i Maxil·lofacial de Vall d’Hebron ha organitzat el curs “Biòpsia del gangli sentinella en càncer oral en estadis inicials” per tal de compartir bones pràctiques entre professionals que apliquen habitualment la tècnica del gangli sentinella. Un altre dels objectius del curs és explorar sinèrgies amb un projecte formatiu i d’investigació pioner al Regne Unit, co-liderat per la Dra. Clare Schilling, de la Head& Neck Cancer Foundation, una de les ponents convidades al curs. La Head&Neck Cancer Foundation té la missió de formar en la tècnica del gangli sentinella equips de treball mèdics formats per cirurgians maxil·lofacials, patòlegs i experts en medicina nuclear. A banda del projecte formatiu, la relació amb la Head & Neck Cancer Foundation obre la porta a futures col·laboracions en projectes d’investigació i assaigs clínics per tal de seguir avançant en el desenvolupament de tractaments que permetin minimitzar tant com sigui possible l’impacte de la cirurgia de cap i coll i oferir als pacients una millor qualitat de vida i la possibilitat de recuperar la seva vida normal com més aviat millor.


OSTEOPATIA: Busca la causa del dolor - Centre Kine\nOSTEOPATIA: Busca la causa del dolor\nQuins són els objectius de l’osteopatia?\nL’objectiu principal és tractar la causa del dolor. Ho fem treballant la disfunció de tots els sistemes que es relacionen entre si: l’estructural, el visceral, el cranial i el miofascial.\nPosi’m exemples de mals que li arriben a la consulta\nÉs freqüent que el pacient m’expliqui que fa mesos o anys que arrossega una contractura als trapezis o que té mal de cap, o bé una cervicàlgia amb episodis més o menys intensos de dolor i, ocasionalment, amb rampes a les mans, lumbàlgies, ciàtiques, reflux, restrenyiment…\nHi ha una pauta comuna en tots?\nEn la majoria dels casos han fet diverses tandes d’antiinflamatoris, i aquests, tot i que els calmen els símptomes, deixen el pacient preocupat perquè sovint quan els deixen els torna el dolor.\nCom ho tracta amb osteopatia?\nPrimer, sempre cal fer un diagnòstic osteopàtic. Per fer-ho construïm una cadena lesional i, dins d’aquesta, testem articulacions, vèrtebres, òrgans, fàscies, crani… Sabem que hem acabat el tractament quan el pacient té la cadena lesional totalment equilibrada i el llindar de dolor ha disminuït significativament o ha desaparegut.\nEs fan moltes sessions?\nHabitualment es fan de 3 a 5 sessions. Després, si el pacient ho desitja, es passa a la fase de manteniment i/o prevenció de possibles noves lesions. En aquests casos, fem unes dues o tres sessions a l’any.\nSi tinc mal d’esquena, puc pensar que la causa és una víscera?\nSí, dolors inconstants vertebrals i musculars a la zona baixa de les escàpules són indicatius de possibles disfuncions hepàtiques, estomacals i intestinals.\nSi té lumbàlgia i estrenyiment podria estar relacionat amb el bloqueig de les vèrtebres lumbars L1-L2 i L4.\nSi tinc digestions lentes, em podria ajudar?\nSí, és un dels tractaments amb més èxit en osteopatia. Primer li valoraré la zona cranial per testar si està lliure o comprimida la sortida del nervi vague o parasimpàtic, imprescindible en la funció digestiva. Després valoraré la zona dorsal per si hi ha alguna fixació o bloqueig vertebral que dificulti la innervació de l’àrea digestiva, i tot seguit li faré els tests específics viscerals per valorar la funcionalitat del seu sistema digestiu (estómac, pàncrees, fetge i vesícula biliar, intestí prim…).\nVal a dir que en aquests casos la incidència dels tractaments recau sobretot en la part visceral. Realitzem tècniques de correcció molt suaus que permeten treballar sobre el teixit miofascial per reequilibrar la seva funció i la de la víscera.\nI les cicatrius, tenen importància?\nSí, cal valorar sobretot les cicatrius de l’abdomen, ja que sovint són les responsables de les adherències que provoquen, d’una banda, les disfuncions a les vísceres i, de l’altra, mal d’esquena a una certa distància.\nL’osteopatia tracta el mal de cap?\nEl mal de cap és un dels tractaments clàssics en osteopatia. Les causes són diverses: una mala oclusió mandibular, una torsió cranial, el fet de tenir les cervicals bloquejades… Però cal saber que una gran part dels mals de caps i de les migranyes necessiten, en primer lloc, un tractament específic de la funcionalitat hepàtica i biliar per continuar després amb una correcció alimentària i una neteja hepàtica paral·lelament al tractament osteopàtic.\nA qui va dirigit el tractament osteopàtic pediàtric?\nEl tractament pot ser preventiu per evitar problemes d’esquena desviada, d’oïda, problemes visuals, digestius, deformitat de les cames… A la clínica també està indicat en casos de torticoli, plagiocefàlia, vòmits, còlicsdel lactant, otitis…\nDigui’ns una frase per concloure\nAls pacients tot sovint els comento que la causa del dolor no és allà on fa mal, sinó que sovint està repartida en tres o quatre racons del nostre cos.